id sv ms ms eo id id ms id id en id ms sv fr en ms ms id ms id id ms id id en id ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms ms ms nl id id pl id id id id id ms ms ms ms id id id ms ms id id id id id id ms id id es id id ms id hbs_lat ms id hu ms ms ms ms en id id id id en ms id id id id es es id id ms id id ms hbs_lat id id ms ms id ms es ms id ms ms id ms id id eo id eo id ms sl ms ms id fi it fr ms it fr en ms ms en en en en en id ms id id id en id id jv ms id id it es id id en id ms ms ms ms ms ms
Cecair Puting Keluar Tapi Tidak Menyusu @ Hamil? Ini Penjelasannya
Bulan Kesedaran Kanser Payudara Sedunia
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Bukan Susu Yang Keluar, Tapi Ada Cecair Warna Lain Pada Puting! Semak Petanda Infeksi @ Barah
Ditulis oleh Nisreen Nadiah Disemak pada 16/05/2022
Disemak secara perubatan oleh Dr. Joseph Tan
Pengeluaran cecair puting atau nipple discharge membawa maksud cairan yang keluar daripada puting payudara.
Cecair boleh terhasil saat kalian menekan puting, atau ia juga boleh keluar dengan sendirinya.
Apa yang menghairankan, mengapa sesetengah wanita alami kondisi ini walaupun tidak menyusu atau hamil?
Ternyata, cairan daripada puting adalah perkara biasa yang boleh berlaku kepada kaum Hawa pada tahun-tahun subur (reproductive years) mereka, tanpa perlu hamil atau menyusu.
Kebiasaannya, cecair puting tidak menjadi indikasi yang serius, tapi ia boleh menjadi antara tanda kanser payudara!
Justeru, adalah wajar untuk melakukan konsultasi dengan doktor jika kalian mempunyai sebarang kemusykilan atau kebimbangan.
Untuk mendapatkan lebih banyak info tentang Kesihatan Wanita sila dapatkannya di sini.
Jenis-jenis & simptom cecair puting
Nipple discharge boleh hadir dalam pelbagai warna dan setiap warnanya dapat memberi anda petunjuk kepada penyebabnya.
Berikut adalah senarai warna cecair puting berserta faktor yang berisiko menjadi punca:
Warna putih, kuning atau dipenuhi nanah: Disebabkan jangkitan pada puting atau payudara
Warna hijau: Sista mungkin penyebabnya
Warna coklat atau seakan keju: Mammary duct ectasia (saluran susu tersekat)
Warna jernih: Kanser payudara, terutamanya jika hanya terjadi pada sebelah payudara
Warna seperti darah: Papilloma atau kanser payudara
Selain perbezaan warna, cecair puting juga boleh mempunyai tekstur yang berbeza, mungkin tebal, nipis, atau melekit.
Di samping itu, kondisi ini boleh berlaku pada 1 atau kedua-dua puting dan juga mempunyai risiko bocor sendiri atau hanya terjadi saat puting ditekan.
Simptom-simptom lain yang mungkin disertai dengan cecair puting termasuk:
Benjolan atau bengkak di payudara atau di sekitar puting
Fizikal puting berubah, seperti tenggelam ke dalam, berubah warna, gatal, atau bersisik
Ukuran payudara berubah, seperti 1 payudara lebih besar atau lebih kecil berbanding yang lain
Puting keluar cecair, apa puncanya?
Semasa sedang hamil atau menyusu, sejumlah kecil susu mungkin terbocor daripada payudara anda.
Pun begitu, wanita yang tidak menyusu atau hamil juga boleh mengalami kondisi ini.
Antara penyebab lain puting keluar cecair termasuk:
Jangkitan di payudara atau abscess
Duct papilloma, pertumbuhan seakan ketuat yang tidak berbahaya di saluran susu
Ubatan yang meningkatkan tahap hormon penghasil susu prolaktin, ubat antidepresi dan penenang
Rangsangan payudara atau puting yang berlebihan
Perubahan hormon ketika haid atau menopaus
Mammary duct ectasia (saluran susu tersekat)
Prolactinoma, tumor bukan barah pada kelenjar pituitari
Kelenjar tiroid tidak aktif
Cecair puting & barah payudara
Walaupun menyeramkan, kanser payudara berisiko menjadi punca keluarnya cecair puting, terutamanya ductal carcinoma in situ (DCIS), satu bentuk awal barah payudara yang bermula di saluran susu.
Ia juga boleh berlaku dengan penyakit payudara Paget, sejenis kanser payudara jarang berlaku yang melibatkan puting.
Jika anda menghidap kanser ini, cecair mungkin hanya keluar daripada sebelah payudara. Anda mungkin juga mempunyai benjolan di payudara.
Bagaimanapun, cecair puting jarang disebabkan oleh barah. Malah, satu kajian mendapati hanya 9% dalam kalangan wanita berusia 50 tahun atau lebih menemui doktor dengan isu ini menghidap kanser payudara.
Tapi usah terlalu selesa pula, adalah disarankan untuk membuat pemeriksaan sekiranya kondisi ini terjadi kepada anda, lebih-lebih lagi jika ia adalah gejala baru.
Mencegah itu lebih baik daripada merawat, kan?
Kebiasaannya, kondisi puting keluar cecair tidak perlu dibimbangkan. Namun, kerana ia boleh menjadi tanda barah payudara, wanita amat disarankan menjalani pemeriksaan!
Segera temui doktor sekiranya:
Mempunyai benjolan di payudara
Fizikal puting berubah, seperti berkerak atau perubahan warna
Mengalami kesakitan pada payudara atau gejala kanser payudara lain
Hanya 1 payudara terjejas
Cecair keluar tanpa henti
Doktor bakal melakukan pemeriksaan klinikal untuk memeriksa sebarang ketulan atau tanda-tanda kanser lain.
Anda juga mungkin perlu menjalani 1 atau lebih daripada ujian berikut:
Ultrabunyi: Menggunakan gelombang bunyi untuk menghasilkan imej bahagian dalam payudara
Mamogram: Ujian ini mengambil imej sinar-X payudara untuk membantu doktor mencari tanda-tanda kanser
Biopsi: Doktor mengeluarkan sampel tisu kecil daripada payudara untuk memeriksa sel kanser
Duktogram: Ujian ini menggunakan mamografi dan bahan kontras yang disuntik untuk menghasilkan gambaran saluran susu di payudara
Selain pemeriksaan di atas, ujian air kencing atau darah mungkin dilakukan untuk menentukan anda hamil atau sebaliknya.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Memantau kitaran haid, menentukan waktu kesuburan dan lebih membantu anda untuk merancang kehamilan dengan baik.
Hari pertama haid terakhir anda
Hello Health Group tidak menawarkan nasihat perubatan, diagnosis atau rawatan.
Nipple discharge. http://www.mayoclinic.org/symptoms/nipple-discharge/basics/causes/sym-20050946. Accessed 4 February 2021.
Nipple discharge. http://www.hopkinsmedicine.org/breast_center/breast_cancers_other_conditions/nipple_discharge.html. Accessed 4 February 2021.
Breast cancer symptoms and signs. http://www.nationalbreastcancer.org/breast-cancer-symptoms-and-signs. Accessed 4 February 2021.
Warning signs. http://ww5.komen.org/BreastCancer/WarningSigns.html. Accessed 4 February 2021.
What is breast cancer. https://www.cdc.gov/cancer/breast/basic_info/what-is-breast-cancer.htm. Accessed 4 February 2021.
Kitaran Haid Tidak Teratur, Kejap Ada Kejap Tiada, Ubat Apa Yang Perlu Diambil?
Punca Kanser Payudara Yang Harus Dikenal Pasti Lebih Awal, Wanita Berisiko Harus Bersedia!
Ditulis oleh Nisreen Nadiah Disemak pada 16/05/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.